Lolland-Falsters Stifts-Tidende, 1845-02-08
29. Da Malermester Frisenette i Nykjøbing, endnu ikke har seet sig i Stand til at berigtige sin Obligation til Amtsfattigkassen for dens i afgangne Stiftsphysicus Jessens af ham kjøbte Gaard indestaaende Capital, indrømmedes ham hermed, efter hans Begjæring, Henstand til 11te Decbr. Termin d. A. 30. Formanden meddeelte, at han, overeensstemmende med den i Amtsraadets forrige Møde fattede Beslutning har indledet Underhandling, med Communalbestyrelsen i Nakskov angaaende Opførelsen af et nyt Sygehuus der i Byen til fælleds Brug for Kjøbstaden og Amtet efter den for et saadant Sygehuses Opførelse i Maribo lagte Plan, i Stedet for det nuværende brøstfældige Halsted Amts Sygehuus, og til den Ende erhvervet Communalbestyrelsens Erklæring, hvoraf sees, at der i Byens nuværende Sygehuus ikke kan skaffes Plads til Amtets Syge, men at man er betænkt paa at indrette et nyt almindeligt Fattighuus, og i Forbindelse dermed er villig til at opføre et Sygehuus samt derhos indrette tvende Værelser for Afsindige, saaledes at den fornødne Plads til Amtets Syge der kunde indrømmes, naar Halsted Amts Sygehuus med tilhørende Grund og Haveplads maa overlades til denne Anstalt, for hvilken en Plan med Overslag og Tegning vil blive forfattet, ligesom man nærmere vil opgive hvor stort et Tilskud der fordres af Amtet, naar Amtsraadets Beslutning i den omhandlede Henseende modtages. I Anledning heraf blev det vedtaget foreløbig at indhente Erklæring fra Inspectionen for Halsted Amts Sygehuus. 31. Formanden fremlagde dernæst en fra det Kgl. Danske Cancelli modtaget Skrivelse af 7de October d. A., hvorved Collegiet, efter foregaaende Correspondence med Rentekammeret, aldeles i Overeensstemmelse med den efter Amtsraadets Beslutning i Mødet d. 6te Mai d. A. (vide Extracten af dette Mødes Forhandlinger, under No. 26) gjorte Jndstilling, har approberet Opførelsen af et Sygehuus i Maribo til fælleds Brug for Kjøbstaden og Amtet, samt bifaldet at Amtsraadet træder i fornyet Underhandling med Communalbestyrelsen, i Nykjøbing angaaende Oprettelsen af en lignende Anstalt der i Byen. J Henhold hertil besluttedes det at fremme Sagen angaaende Sygehuset i Maribo til endelig Afgjørelse efter den Anledning, som af Communalbestyrelsen sammesteds dertil gives, samt paa ny at tilskrive Communalbestyrelsen i Nykjøbing med Anmodning om igjen at tage dette Anliggende under Overveielse og meddele Amtsraadet Resultatet. 32. Efterat Justitsraad Wilhelm, overeensstemmende med Amtsraadets Beslutning i forrige Møde, havde været samlet med Jnspectionen for Halsted Amts Sygehuus for at overveie, hvorledes et Par Værelser, paa Sygehuset kunde indrettes til Afsindiges Modtagelse, var Beretning modtaget angaaende Resultatet af disse Forhandlinger samt en Erklæring fra Jnspectionen, hvoraf erfares, at denne modsætter sig en saadan Foranstaltning, fordi slige smaae Anstalter for Afsindige i Almindelighed ere uhensigtsmæssige, samt fordi Syge husets Reglement forbyder at optage chroniske Syge og Sygehuusbygningen derhos er saa forfalden, at Omkostningerne ved Indretningen, der anslaaes til omtrent 400 Rbd., maae ansees for saa godt som spildte, ligesom den aarlige Udgift til de Afsindiges Bevogtning og Pleie for 1 omtrent 290 Rbd. og for 2 omtrent 390 Rbd. ville blive uforholdsmæssig store, hvortil kommer, at ingen Forandring i Sygehusets Indretning, efter hvad Stiftsphysicus har bemærket, kan, ifølge Sundhedscollegiets Jnstiur af 15de Juni 1813523, foregaae uden Samtykke af dette Collegium. Under disse Omstændigheder fandt Amtsraadet det rigtigst at frafalde Planen, til Afsindiges Anbringelse i Sygehuset. Et Medlem af Jnspectionen havde foreslaaet at indrette et interimistisk Locale for Afsindige i Arresterne i Nakskov nye Raadstuebygning; men dette Forslag havde Districtslægen og Stiftsphysicus modsat sig. Jmidlertid havde Stiftamtet, da ingen anden Udvei kunde skaffes til at anbringe den ene af de Afsindige, som man har maattet udtage af den Anstalt uden for Amtet, hvor samme hidtil har havt Plads, nemlig Ane Elisabeth Jensdatter af Taars, været nødsaget til at lade hende indsætte til midlertidig Bevaring i en af Nakskov vel indrettede Arrester, hvor hun, efter en af Herredsfogden i Lollands Nørreherred, Cancellisecretair Hammerich, med Arrestforvareren oprettet Accord, som forelagdes Raadet, til Approbation, kan blive forpleiet for en aarlig Betaling af 120 Rbd. Amtsraadet approberede denne Accord, saaledes at Betalingen anvises af Amtsrepartitionssonden maanedlig med 12 Rbd. fra 1ste October til 1ste April og med 8 Rbd. fra 1ste April til 1ste October. 33. I Anledning af et Andragende fra Oeconomen ved Halsted Amts Sygehuus om at der, paa Grund af de nuværende høie Priser paa Fødevarer, maa tilstaaes ham en Forhøielse i den reglementerede daglige Betaling for Patienternes Forpleining, hvilket var anbefalet af Jnspectionens Medlemmer, besluttede Amtsraadet at indstille til Cancelliet, at Betalingen for Tidsrummet fra 1ste October d. A. indtil 1ste April 1846 maa forhøies fra 24 s. til 28 s. daglig for hver Patient. 34. Amtstuernes Kasse-Extracter for Juli Qvartal d. A. fremlagdes tillige med en Oversigt over Amtsrepartitionsfondens og Amtsfattigkassernes Tilstand.